钦定古今图书集成/明伦汇编/官常典/第631卷 > 晋
## 钦定古今图书集成/明伦汇编/官常典/第631卷 > 晋

晋州置刺史，有别驾，治中佐之。其从事、主簿、门亭长、
录事、记室、书佐之属，多寡有差。

按《晋书职官志》，“州置刺史、别驾、治中从事、诸曹从事
等员。所领中郡、州上及江阳、朱提郡，郡各置部从事
一人，小郡亦置一人。又有主簿、门亭长、录事、记室、书
佐、诸曹佐守从事、武猛从事等，凡吏四十一人，卒二
十人。诸州边远或有山险滨近寇贼羌夷者，又置弓
马从事五十馀人。徐州又置淮海，凉州置河津，诸州
置都水从事各一人。凉、益州置吏八十五人，卒二十
人。”荆州又置监佃督一人。